Harry Angelman
Harry Angelman (* 13. August 1915 in Birkenhead, Cheshire; † 8. August 1996 in Portsmouth) weer en brietschen Kinnerdokter mit dat Speziaalrebeed Neurologie.

Nadem he bi dree Kinner, de nich mitenanner verwandt weren, ähnliche Symptome faststellt hett, de von Geboort an dor weren, hett he 1965 in en Bericht dat Angelman-Syndrom beschreven, dat later na em nöömt worrn is. He sülvs hett in sien Bericht von Poppenkinner schreven, na en Bild von’n Maler Giovanni Francesco Caroto, in dat en blied Kind en Bild von en Popp höllt, wat Angelman an de Symptome von dat Syndrom hett denken laten (Kinner, de sik freit, aver intellektuell trügg sünd un Probleme mit de Motorik hebbt).

He is 1996 an Darmkreeft storven.

Footnoten 

Medizin
Boren 1915
Storven 1996
Mann
Börger von Grootbritannien